
ໜັງສືເຊີນເຂົ້າຮ່ວມການປະມູນສະເໜີລາຄາ
ວັນທີ: 9/11/2026

ຮຽນ: ທ່ານ / ທ່ານນາງ,

ເອກະສານອ້າງອີງ: HALOLAO/T019 – ທີ່ປຶກສາດ້ານກົດໝາຍ (Legal Advisor)
ອົງການ ຮາໂລ ທຣາສທ໌ ຂໍເຊີນທ່ານຍື່ນໃບສະເໜີລາຄາສິນຄ້າ / ບໍລິການ ສຳລັບໄລຍະເວລາ 2 ປີ. ອົງການ ຮາໂລ ມີຈຸດປະສົງທີ່ຈະເຊັນສັນຍາຜູ້ສະໜອງຫຼັກ ກັບບໍລິສັດທີ່ມີຄຸນສົມບັດເໝາະສົມ. ທີ່ປຶກສາດ້ານກົດໝາຍ ທີ່ໄດ້ຮັບການແຕ່ງຕັ້ງ ຈະຕ້ອງສະໜອງບໍລິການ, ແຕ່ບໍ່ຈຳກັດສະເພາະແຕ່, ດັ່ງລາຍລະອຽດລຸ່ມນີ້  ເປັນໄລຍະເວລາ 2 ປີ:

1. ໃຫ້ຄຳປຶກສາດ້ານກົດໝາຍ ແລະ ໃຫ້ຄຳເຫັນເປັນລາຍລັກອັກສອນ ກ່ຽວກັບວຽກງານທີ່ມີຜົນກະທົບຕໍ່ການດຳເນີນງານຂອງ ຮາໂລ ຢູ່ ສປປ ລາວ.
2. ຮ່າງ, ກວດກາ ແລະ ໃຫ້ຄຳປຶກສາກ່ຽວກັບສັນຍາ, ຂໍ້ຕົກລົງ, ບົດບັນທຶກຄວາມເຂົ້າໃຈ (MOU), ສັນຍາເຊົ່າ ແລະ ເອກະສານທາງກົດໝາຍອື່ນໆ.
3. ໃຫ້ຄຳປຶກສາກ່ຽວກັບກົດໝາຍ ແລະ ລະບຽບຂອງ ສປປ ລາວ ທີ່ກ່ຽວຂ້ອງກັບ ຮາໂລ, ລວມທັງກົດໝາຍວ່າດ້ວຍແຮງງານ ແລະ ການຈ້າງງານ, ພາສີ-ອາກອນ, ແລະ ລະບຽບການຄຸ້ມຄອງອົງການຈັດຕັ້ງສາກົນທີ່ບໍ່ຂຶ້ນກັບລັດຖະບານ.
4. ໃຫ້ຄຳປຶກສາກ່ຽວກັບວຽກງານການຈ້າງງານ, ລວມທັງສັນຍາຈ້າງງານ, ລະບຽບພາຍໃນ, ກໍລະນີທາງວິໄນ ແລະ ການຍົກເລີກສັນຍາຈ້າງງານ.
5. ຊ່ວຍເຫຼືອ ຮາໂລ ໃນການຂຶ້ນທະບຽນ, ການຂໍໃບອະນຸຍາດ, ໃບທະບຽນ ແລະ ການປະສານງານອື່ນໆ ກັບໜ່ວຍງານພາກລັດ.
6. ເປັນຕົວແທນໃຫ້ ຮາໂລ ໃນການເຈລະຈາ, ຂໍ້ພິພາດ ແລະ ການດຳເນີນຄະດີທາງກົດໝາຍ ເມື່ອໄດ້ຮັບການມອບສິດເປັນລາຍລັກອັກສອນຈາກ ຮາໂລ.
7. ໃຫ້ຄຳປຶກສາກ່ຽວກັບການຄຸ້ມຄອງບໍລິຫານອົງກອນ, ຄວາມສ່ຽງທາງກົດໝາຍ ແລະ ການປະຕິບັດຕາມກົດໝາຍ.
8. ແປ ແລະ ຮັບຮອງເອກະສານທາງກົດໝາຍ ລະຫວ່າງ ພາສາລາວ ແລະ ພາສາອັງກິດ ເມື່ອມີຄວາມຕ້ອງການ.
9. ໃຫ້ບໍລິການທາງກົດໝາຍອື່ນໆ ຕາມທີ່ ຮາໂລ ຮ້ອງຂໍຕາມຄວາມເໝາະສົມ.

ການກຳນົດລາຄາ
ເນື່ອງຈາກຄ່າໃຊ້ຈ່າຍຂອງວຽກງານກົດໝາຍ ແມ່ນຂຶ້ນກັບຂະໜາດ ແລະ ປະເພດຂອງແຕ່ລະວຽກ, ຮາໂລ ຈຶ່ງບໍ່ໄດ້ຮ້ອງຂໍລາຄາລວມທັງໝົດແບບດ່ຽວ. ຜູ້ຍື່ນປະມູນຄວນສະເໜີອັດຕາລາຄາຕາມຕາຕະລາງລຸ່ມນີ້ ເພື່ອໃຫ້ສາມາດປຽບທຽບຂໍ້ສະເໜີໄດ້ຢ່າງຍຸຕິທຳ. ສຳລັບວຽກງານໃດທີ່ບໍ່ໄດ້ລະບຸໄວ້, ທີ່ປຶກສາຈະຕ້ອງສະໜອງໃບປະເມີນຄ່າທຳນຽມເປັນລາຍລັກອັກສອນ ແລະ ຕ້ອງໄດ້ຮັບການອະນຸມັດຈາກ ຮາໂລ ກ່ອນເລີ່ມດຳເນີນງານ.
	ລຳດັບ
	ບໍລິການ / ຕຳແໜ່ງ
	ຂອບເຂດວຽກ
	ລາຄາທີ່ຕ້ອງສະເໜີ

	ອັດຕາຄິດໄລ່ເປັນຊົ່ວໂມງ

	1
	ຄູ່ຮ່ວມງານ / ທີ່ປຶກສາກົດໝາຍອາວຸໂສ
	ທີ່ປຶກສາຫຼັກສຳລັບວຽກງານທີ່ມີຄວາມຊັບຊ້ອນ
	ຕໍ່ຊົ່ວໂມງ

	2
	ທະນາຍຄວາມລະດັບຮອງ / ທະນາຍຄວາມ
	ວຽກງານກົດໝາຍປະຈຳວັນ
	ຕໍ່ຊົ່ວໂມງ

	3
	ຜູ້ຊ່ວຍທະນາຍຄວາມ/ຜູ້ຊ່ວຍດ້ານກົດໝາຍ
	ການກຽມເອກະສານ ແລະ ການຍື່ນເອກະສານ
	ຕໍ່ຊົ່ວໂມງ

	ຄ່າທຳນຽມຄົງທີ່ສຳລັບວຽກງານທົ່ວໄປ

	4
	ການກວດກາສັນຍາ ຫຼື ຂໍ້ຕົກລົງມາດຕະຖານ
	ບໍ່ເກີນ 10 ໜ້າ, ພ້ອມຄຳເຫັນເປັນລາຍລັກອັກສອນ
	ຕໍ່ເອກະສານ

	5
	ການຮ່າງສັນຍາ ຫຼື ຂໍ້ຕົກລົງມາດຕະຖານ
	ບໍ່ເກີນ 10 ໜ້າ
	ຕໍ່ເອກະສານ

	6
	ຄວາມຄິດເຫັນທາງກົດໝາຍເປັນລາຍລັກອັກສອນ
	ສຳລັບຄຳຖາມສະເພາະ 1 ຂໍ້
	ຕໍ່ຄຳເຫັນ

	7
	ຄຳປຶກສາກໍລະນີການຈ້າງງານ
	ເຊັ່ນ: ການດຳເນີນທາງວິໄນ ຫຼື ການຍົກເລີກສັນຍາ, ຕັ້ງແຕ່ການໃຫ້ຄຳແນະນຳ ຈົນເຖິງອອກໜັງສືຂັ້ນສຸດທ້າຍ
	ຕໍ່ກໍລະນີ

	8
	ການແປເອກະສານທາງກົດໝາຍ (ລາວ ↔ ອັງກິດ)
	ພ້ອມການຮັບຮອງເອກະສານ ເມື່ອມີຄວາມຕ້ອງການ
	ຕໍ່ໜ້າ

	ອື່ນໆ

	9
	ຄ່າບໍລິການປະຈຳເດືອນ (ບໍ່ບັງຄັບ)
	ການໃຫ້ຄຳປຶກສາຕໍ່ເນື່ອງທາງໂທລະສັບ/ອີເມວ. (ກະລຸນາລະບຸຈຳນວນຊົ່ວໂມງທີ່ລວມຢູ່ໃນນີ້)
	ຕໍ່ເດືອນ

	10
	ການເປັນຕົວແທນຢູ່ສານ ຫຼື ອົງການອະນຸຍາໂຕຕຸລາການ
	ລວມທັງການກຽມເອກະສານ ແລະ ການເຂົ້າຮ່ວມ
	ຕໍ່ວັນ, ຫຼື ສະເໜີລາຄາຕໍ່ກໍລະນີ


ຄ່າທຳນຽມທັງໝົດຕ້ອງສະເໜີເປັນ ສະກຸນເງິນໂດລາສະຫະລັດ (USD) ຫຼື ເງິນກີບ (LAK) ແລະ ຕ້ອງລະບຸໃຫ້ຈະແຈ້ງວ່າ ລວມອາກອນມູນຄ່າເພີ່ມ (VAT) ແລ້ວ ຫຼື ບໍ່. ກະລຸນາລະບຸໄລຍະເວລາໃນການຕອບກັບສຳລັບວຽກງານເລັ່ງດ່ວນ ແລະ ວຽກງານປົກກະຕິ, ພ້ອມທັງລະບຸຊື່ ແລະ ຄຸນວຸດທິຂອງທະນາຍຄວາມທີ່ຈະຮັບຜິດຊອບວຽກງານຂອງ ຮາໂລ.

ຜູ້ສະໜອງຕ້ອງສົ່ງເອກະສານດັ່ງຕໍ່ໄປນີ້ເພື່ອປະກອບການຍື່ນຊອງປະມູນ:
1. ໃບສະເໜີລາຄາຈາກຜູ້ສະໜອງ ໂດຍມີລາຍລະອຽດດັ່ງນີ້:
· ການກຳນົດລາຄາ – ລາຄາຕໍ່ໜ່ວຍ ແລະ ລາຄາລວມທັງໝົດ
· ໄລຍະເວລາ – ໄລຍະເວລາມາດຕະຖານໃນການຜະລິດ/ການສົ່ງມອບ
· ສະເປັກສິນຄ້າ – ລະບຸຍີ່ຫໍ້/ລຸ່ນອ້າງອີງ (ຖ້າມີ)
· ເງື່ອນໄຂການຊຳລະເງິນ
2. ຕື່ມຟອມໃບສະເໜີລາຄາຂອງຜູ້ສະໜອງ ໃຫ້ຄົບຖ້ວນ
3. ຕື່ມຟອມໃບສະເໜີລາຄາຜູ້ສະໜອງ ໃຫ້ຄົບຖ້ວນ
4. ຕື່ມຟອມປະສົບການທີ່ຜ່ານມາ ແລະ ປັດຈຸບັນ ໃຫ້ຄົບຖ້ວນ
5. ຕື່ມແບບສອບຖາມຜູ້ສະໜອງ ໃຫ້ຄົບຖ້ວນ

ການຍື່ນເອກະສານທັງໝົດ ຕ້ອງປິດຊອງຢ່າງແໜ້ນໜາ ແລ້ວນຳສົ່ງເຖິງ ພະແນກໂລຈີສຕິກ ອົງການ ຮາໂລ ລາວ ຕາມທີ່ຢູ່ໃດໜຶ່ງ ດັ່ງລາຍລະອຽດລຸ່ມນີ້:
· ຫ້ອງການ ນະຄອນຫຼວງວຽງຈັນ: ບ້ານ ໂພນໄຊ, ເຮືອນເລກທີ: 006/7 ໜ່ວຍ 01, ເມືອງ ໄຊເສດຖາ, ນະຄອນຫຼວງວຽງຈັນ, ສປປ ລາວ.
· ຫ້ອງການ ເຊໂປນ (ສຳນັກງານໃຫຍ່): ເສັ້ນທາງເລກ 9, ບ້ານ ຫ້ວຍແຈ້ງເກົ່າ, ເມືອງ ເຊໂປນ, ແຂວງ ສະຫວັນນະເຂດ, ສປປ ລາວ.

ກຳນົດເວລາສຸດທ້າຍໃນການຍື່ນຊອງປະມູນ: ວັນທີ 10/11/2026. ຊອງປະມູນທີ່ສົ່ງຊ້າກວ່າກຳນົດ ຈະບໍ່ຖືກຮັບພິຈາລະນາ.

ອົງການ ຮາໂລ ຈະພິຈາລະນາເອກະສານຍື່ນປະມູນທັງໝົດ ແລະ ຈະປະກາດຜົນການຄັດເລືອກ ໂດຍອີງໃສ່ການປະເມີນຄຸນນະພາບ, ຂໍ້ກຳນົດດ້ານເຕັກນິກ, ໄລຍະເວລາ, ແລະ ຄວາມຄຸ້ມຄ່າຂອງລາຄາສິນຄ້າ/ບໍລິການ ທີ່ສະເໜີ.
ຖ້າມີຂໍ້ສົງໄສ ຫຼື ຄຳຖາມກ່ຽວກັບການປະມູນນີ້ ຕ້ອງສົ່ງຫາອົງການ ຮາໂລ ພາຍໃນວັນທີ 17/11/2026 ທາງອີເມວ: logistics@halolaos.org.

ອົງການ ຮາໂລ ຈະແບ່ງປັນຄຳຕອບຂອງທຸກໆຄຳຖາມໃຫ້ກັບຜູ້ຍື່ນປະມູນທຸກທ່ານໄດ້ຮັບຊາບ.
ຂໍ້ຕົກລົງ ຫຼື ສັນຍາໃດໆ ທີ່ຈະເຊັນກັນ ອັນເປັນຜົນມາຈາກການເຊີນຍື່ນປະມູນນີ້ ຈະຢູ່ພາຍໃຕ້ຂໍ້ກຳນົດ ແລະ ເງື່ອນໄຂຂອງສັນຍາຜູ້ສະໜອງຫຼັກ ຂອງອົງການ ຮາໂລ, ເວັ້ນເສຍແຕ່ມີການຕົກລົງເປັນລາຍລັກອັກສອນຢ່າງຈະແຈ້ງເປັນຢ່າງອື່ນ.

ຜູ້ຍື່ນປະມູນທຸກໆທ່ານ ຈະໄດ້ຮັບການຕິດຕໍ່ເພື່ອແຈ້ງຜົນການປະມູນ.

ອົງການ ຮາໂລ ຂໍສະຫງວນສິດໃນການປະຕິເສດຂໍ້ສະເໜີໃດໜຶ່ງ ຫຼື ທັງໝົດ. ອົງການ ຮາໂລ ຈະບໍ່ຮັບຜິດຊອບຄ່າໃຊ້ຈ່າຍໃດໆ ທີ່ເກີດຂຶ້ນໃນການຍື່ນຂໍ້ສະເໜີປະມູນນີ້.

ດ້ວຍຄວາມນັບຖືຢ່າງສູງ,
ວົງເດືອນ ຂຸນພົມ
ຜູ້ຈັດການພະແນກໂລຊິສຕິກ
ອົງການ ຮາໂລ ທຣາສທ໌ ປະຈຳ ສປປ ລາວ

